Roofpoging lei tot tragedie op N1 | Maroela Media
Roofpoging lei tot tragedie op N1
Die tragedie het hom afgespeel tussen die Kranskop-tolhek en Modimolle. Foto: Verskaf
Die polisie in Limpopo het 'n spesiale taakmag saamgestel om misdaad hok te slaan wat blyk ál meer kop uit te steek langs die N1, suid van die provinsiale hoofstad, Polokwane.
Dit volg ná 'n gru-ongeluk Saterdag in die vroeë oggendure toe vyf mense dood is toe hul voertuig vasgejaag het in die agterkant van 'n vragmotor, waarvan die bestuurder besig was om beroof te word deur 'n onbekende aantal mans.
Saterdag omstreeks 02:30 het 'n vragmotor blykbaar meganiese probleme ervaar en het die bestuurder langs die N1 tussen Modimolle en die Kranskop-tolhek stilgehou. Twee aanvallers het uit die niet verskyn en die bestuurder probeer beroof.
Brig. Motlafela Mojapelo, Limpopo-polisiewoorvoerder, sê die bestuurder het dadelik begin wegry, maar terwyl hy terug op die nasionale pad beweeg het, het 'n Toyota-voertuig van agter in hom vasgery.
"Die rowers het skote in die rigting van die vragmotorbestuurder geskiet," sê Mojapelo, "maar hy het verseg om stil te hou en reguit na die polisiestasie op Naboomspruit gery.
"Die insittendes van die Toyota, wat almal die botsing oorleef het, was besig om uit die voertuig te klim toe twee ander voertuie in hulle vasry en vyf mense op slag dood is."
Lt.genl. Nneke Ledwaba, polisiekommissaris van Limpopo, vra mense wat tydens die naderende Kerstyd na verskeie bestemmings landwyd reis, moet deurentyd wakker loop, veral snags. "Misdadigers neem dikwels snags hul kans waar en slaan soms ook toe op motoriste wat langs die pad stilhou om 'n draai te loop."
Die polisie ondersoek sake van pogings tot gewapende roof, poging tot moord en strafbare manslag.
Enigeen met inligting wat tot die inhegtenisneming van die verdagtes kan lei, word gevra om kapt. Richard Boshomane by 079 894 5501 of Stop Misdaad by 08600 10111 te bel.
In die nuus Nneke Ledwaba
Seun verdrink in Kaapse dam
10 rowers maak spore met kontant
Die witmense is ook net n probleem. Kyk nou hoe roof hul die arme mense en dt veroorsaak weer ongelukke
Ja, die uitlanders moet maar op die uitkyk wees vir wit gesigte… nie die' verskrik weens 'n gebeurtenis 5 min gelede nie, dis nie van belang nie, almal is gevaarlik veral naby die Limpoppo. Dis daar waar die wildeweste in die noorderweste ontwikkel… Oppas vir alles wit… enige wit renoster moet ook gesloop of ten minste gestroop word… ingeval….
Ras is hier nie ter sprake nie!
Vraag, hoe bedoel jy nou, "Die witmense is ook net 'n probleem?"
Baie tragiese ongeluk.
Ja nee wat. Waar is die dae wat ons langs die pad kon stop om padkos te eet en tyd as 'n gesin deur te bring. Nou moet jy heeltyd vrees terwyl jy ry en selfs vrees as jy by jou bestemming is, want nie eers meer daar is dit veilig nie. Is 'n jammer ek sal nooit vir my kinders kan gee wat ons gehad het as kwaliteit gesinstyd nie. Sal hulle net die stories kan vertel van hoe ons as gesin langpad gery het en padkos geniet het.
Dis is nogal opmerklik op daardie stuk pad hoeveel voertuie reg by 'n EENSTOP verby ry, of selfs uit 'n EENSTOP uit ry……..net om 'n km verder te stop sodat mense in rye teen die draad kan gaan staan en urineer. Waarom? My hond "merk" ook die plekke waar hy was so….